**คำขออโหสิกรรม**

 ด้วยกายกรรม วจีกรรม มโนกรรม ที่ข้าพเจ้า ***...........................*** ในอดีตชาติ ซึ่งได้เกิดมาในชาตินี้มีชื่อว่า ***...........................***กรรมใดที่ข้าพเจ้าเคยล่วงล้ำก้ำเกิน
ต่อ ***...........................***ในอดีตชาติ ซึ่งได้เกิดมาชาตินี้มีชื่อว่า ***...........................***
กรรมทั้งหลายทั้งปวงที่ข้าพเจ้าได้ล่วงเกินต่อท่าน ไม่ว่าด้วยกาย ด้วยวาจา
ด้วยใจ ต่อหน้าหรือลับหลัง ด้วยเจตนาหรือไม่เจตนา

 บัดนี้ ตัวข้าพเจ้าได้เกิดความสำนึก ละอายและเกรงกลัวต่อบาปกรรมอันนั้น
ที่ได้ทำไว้กับท่าน

 ในวันนี้ตัวข้าพเจ้าจึงได้ตั้งใจน้อมนำมาซึ่งดอกไม้ ธูปเทียนและน้ำขมิ้น ส้มป่อย น้ำอบน้ำหอม เพื่อมาขอขมาลาโทษขออโหสิกรรมต่อท่าน

 ขอท่านได้โปรดยกโทษให้กับข้าพเจ้า เมื่อท่านได้ยกโทษและอโหสิกรรมให้กับข้าพเจ้าแล้ว ก็ขอให้ท่านได้ถอดถอนคำสาปแช่งต่างๆ ที่สาปแช่งข้าพเจ้าเอาไว้ในอดีตชาติ เมื่อท่านได้ถอดถอนคำสาปแช่งแล้ว ก็ขอให้ท่านจงอำนวยอวยพร
ให้ชีวิตของข้าพเจ้าจงผ่านพ้นวิบากกรรมต่างๆโดยเร็ว ให้ชีวิตของข้าพเจ้า
จงพบแต่ความสุขความเจริญ

-----------------------------------------------------------------------------

**คำให้อโหสิกรรม**

 ด้วยกายกรรม วจีกรรม มโนกรรม ที่ท่าน ***...........................***ในอดีตชาติ ซึ่งได้เกิดมาในชาตินี้มีชื่อว่า ***...........................***กรรมใดที่ท่านได้เคยล่วงล้ำก้ำเกิน
ต่อข้าพเจ้า ***...........................***ในอดีตชาติ ซึ่งได้เกิดมาชาตินี้มีชื่อว่า ***...........................***
ไม่ว่าด้วยกาย ด้วยวาจา ด้วยใจ ต่อหน้าหรือลับหลัง ด้วยเจตนาหรือไม่เจตนา

 บัดนี้ตัวท่าน ***...........................***ในอดีตชาติ ซึ่งได้เกิดมาในชาตินี้มีชื่อว่า
***...........................***ได้เกิดความสำนึก ละอายและเกรงกลัวต่อบาปกรรมอันนั้น
ที่ได้ทำไว้กับข้าพเจ้าและได้ในวันนี้ตัวท่านจึงได้ตั้งใจน้อมนำมาซึ่งดอกไม้ ธูปเทียนและน้ำขมิ้น ส้มป่อย น้ำอบน้ำหอม เพื่อมาขอขมาลาโทษขออโหสิกรรมกับข้าพเจ้า

 บัดนี้ตัวข้าพเจ้า ***...........................***ในอดีตชาติ ซึ่งได้เกิดมาในชาตินี้มีชื่อว่า
***...........................***ขอยกโทษและอโหสิกรรมให้ ให้กรรมทั้งหลายจงสิ้นสุดหยุดลง นับตั้งแต่วันนี้เป็นต้นไป ตลอดทั้งคำสาปแช่งต่างๆ ที่ข้าพเจ้าได้เคยสาปแช่งท่าน เอาไว้ในอดีตชาติ ขอถอนคำสาปแช่งนั้น ไม่ให้มีผลกับท่านอีกต่อไปและนับตั้งแต่บัดนี้เป็นต้นไป ข้าพเจ้าขออำนวยอวยพรให้ท่านจงผ่านพ้นวิบากกรรมและอุปสรรคต่างๆโดยเร็ว ให้ได้พบแต่ความสุขความเจริญ ความสำเร็จทั้งทางโลกและทางธรรมยิ่งๆขึ้นไป

 คำให้อโหสิกรรมตลอดจนคำสาปแช่งต่างๆนี้ ขอเมตตาพระธรณีที่รักษาแผ่นดินนี้ ตลอดจนเทพยาดาที่รักษายังสากลพิภพ จงรับรู้รับทราบไว้ด้วยเทอญ

-----------------------------------------------------------------------------